రెండు వారాల్లోగా నివేదికకు సుప్రీం ఆదేశంఏం జరుగుతోంది?కొలీజియం సిఫారసుల మేరకు జడ్జిలను ఎందుకు బదిలీ చేయట్లేదు?: సుప్రీంన్యూఢిల్లీ, జనవరి 2: కొలీజియం సిఫారసుల మేరకు హైకోర్టు ప్రధాన న్యాయమూర్తులను, న్యాయమూర్తులను ఎందుకు బదిలీ చేయట్లేదని సుప్రీంకోర్టు కేంద్రాన్ని ప్రశ్నించింది. బదిలీల పెండింగ్పై సవివరమైన కారణాలతో స్థాయీ నివేదిక సమర్పించాలని ఆదేశించింది. న్యాయమూర్తులను బదిలీ చేయకపోవడం అనుమానాలకు, ఊహాగానాలకు తావిస్తుందని వ్యాఖ్యానించింది. ‘‘కేంద్రానికి ఏమైనా సమస్యలుంటే.. కొలీజియం చేసిన సిఫారసులను తొక్కిపట్టే బదులు వాటిని పునఃపరిశీలనకు పంపించవచ్చు’’ అని సుప్రీం సీజే టీఎస్ ఠాకూర్ నేతృత్వంలోని ధర్మాసనం అటార్నీ జనరల్ ముకుల్ రోహత్గీని ఉద్దేశించి పేర్కొంది. కొలీజియం సిఫారసుల పెండింగ్పై తాను ప్రభుత్వం నుంచి సూచనలు తీసుకోవాల్సి ఉందని, తనకు 3 వారాల సమయం ఇవ్వాలని ఏజీ కోరారు. సీనియర్ న్యాయవాది రాం జెఠ్మలానీ స్పందిస్తూ.. ప్రభుత్వ అత్యున్నత న్యాయాధికారికి సమాచారమంతా తెలిసి ఉండాలని వ్యాఖ్యానించారు. దీనికి రోహత్గీ.. ‘నా వద్ద బదిలీలకు సంబంధించి ఏ సమాచారం లేదు. కొంత సమయం ఇవ్వండి. మూడువారాల్లో పూర్తి సమాచారంతో వస్తాను’’ అని అభ్యర్థించారు. అప్పుడు జెఠ్మలానీ.. ‘‘గుజరాత హైకోర్టు న్యాయమూర్తి జస్టిస్ ఎం ఆర్ షా బదిలీ 2016 ఫిబ్రవరి నుంచి పెండింగ్లో ఉంది. ఈ ప్రభుత్వం ఆయన్ను అక్కడ ఉంచడానికి ఎందుకు ఇంత ఆసక్తి చూపుతోందో నాకు అర్థం కావట్లేదు. ప్రభుత్వానికి పాఠం చెప్పాల్సిన అవసరం ఉంది’’ అన్నారు. మరో సీనియర్ న్యాయవాది యతిన్ ఓజా స్పందిస్తూ.. జస్టిస్ షా బదిలీ ఫైలుకు ముందు, దాంతోపాటు, దాని తర్వాత వచ్చిన ఫైళ్లన్నిటినీ ప్రాసెస్ చేసిన ప్రభుత్వం ఆ ఒక్క ఫైలునే ఎందుకు పెండింగ్లో పెట్టిందని నిలదీశారు. ఈ దశలో కర్ణాటక న్యాయవాది ఒకరు.. తమ హైకోర్టుకు 62 మంది జడ్జిలను శాంక్షన్ చేయగా సగం మందితోనే నడుస్తున్న విషయాన్ని గుర్తుచేశారు. అప్పుడు చీఫ్ జస్టిస్ ‘ఏం జరుగుతోంది’ అని ఆగ్రహం వ్యక్తం చేస్తూ రెండు వారాల్లోగా స్థాయీ నివేదిక సమర్పించాలని ఏజీని ఆదేశించారు.
rendu vaaraallogaa nivedikaku supreem aadesaem jarugutondi?kolijium sifaarasula meraku jadjilanu enduku badili cheyatledu?: supreemnyuudlly, janavari 2: kolijium sifaarasula meraku hycortu pradhaana nyaayamuurtulanu, nyaayamuurtulanu enduku badili cheyatledani supreenkortu kendraanni prasninchindi. badileela pendingpy savivaramaina kaaranaalatoe sthaayee nivedika samarpinchaalani aadesinchindi. nyaayamuurtulanu badili cheyakapovadam anumaanaalaku, oohaagaanaalaku taavistundani vyaakhyaaninchindi. ‘‘kendraaniki emaina samasyalunte.. kolijium chesina siphaarasulanu tokkipatte badulu vaatini punahpariseelanaku pampinchavachhu’’ ani supreem seeje ts taakuur netrutvamloni dharmasana atarni janaral mukul rohatgini uddesinchi perkondi. kolijium sifaarasula pendingpy taanu prabhutvam nunchi suuchanalu teesukovalsi undani, tanaku 3 vaaraala samayam ivvaalani ag koraru. seanier nyaayavaadi raam jethmalaanee spandistuu.. prabhutva atyunnata nyaayaadhikaariki samacharamanta telisi undaalani vyaakhyaaninchaaru. deeniki rohatgi.. ‘naa vadda badileelaku sambandhinchi e samacharam ledu. kontha samayam ivvandi. mooduvaaraallo puurti samaachaaramtho vastaanu’’ ani abhyardhinchaaru. appudu jethmalaanee.. ‘‘gujaraata hycortu nyaayamuurti justis em ar shaa badili 2016 fibravari nunchi pendinglo undi. ee prabhutvam aayannu akkada unchadaaniki enduku inta aasakti chuputondo naaku artham kaavatledu. prabhutvaaniki paatham cheppaalsina avasaram undi’’ annaru. maro seanier nyaayavaadi yatin ojaa spandistuu.. justis shaa badili failuku mundu, dantopatu, daani tarvaata vachina phyllannitini prosses chesina prabhutvam aa okka failune enduku pendinglo pettindani niladeesaaru. ee dasalo karnaataka nyaayavaadi okaru.. tama hycortucu 62 mandi jadjilanu sankshan cheyagaa sagam mandithone nadustunna vishayaanni gurtuchesaaru. appudu cheef justis ‘yem jarugutondi’ ani aagraham vyaktam chestu rendu vaaraallogaa sthaayee nivedika samarpinchaalani egni aadesinchaaru.